**Formål**

Formålet med rutinen er å sikre at studentene fremviser en politiattest for å kunne gjennomføre praksisstudier. Politiattesten må være utstedt innen de siste tre månedene.

**Hjemmel**

[Lov om kommunale helse- og omsorgstjenester m.m. (helse- og omsorgstjenesteloven) (LOV-2011-06-24-30) § 5-4](https://lovdata.no/lov/2011-06-24-30/§5-4)

[Lov om høyere yrkesfaglig utdanning (fagskoleloven) (LOV-2018-06-08-28) §27](https://lovdata.no/lov/2018-06-08-28/§27), jfr. Lov om behandling av opplysninger i politiet og påtalemyndigheten (politiregisterloven) (LOV-2010-05-28-16) §37 og §39.

**Ansvar**

Avdelingsleder for helse- og ledelsesfag

Klasseteamleder

**Hvem det gjelder for**

Rutinen gjelder for alle helsefaglige utdanninger som har et element av praksis.

Ved FVT gjelder det for:

* Palliasjon, Psykisk helsearbeid og Somatisk vurderingskompetanse/Observasjons- og vurderingskompetanse som har 10 uker praksisperiode i 2. studieår. Praksis som utviklingsarbeid på egen arbeidsplass eller utplassering på annet arbeidssted.
* Habilitering og atferdsstøtte og Eldrehelse, da studentene i den avsluttende modulen, Kvalitetsutvikling og forbedringsarbeid skal gjennomføre et forbedringsarbeid på egen arbeidsplass.

**Beskrivelse**

**Informasjon til studenter**

Studenter på helsefaglige utdanninger informeres om kravet om politiattest både i studieplanen, velkomstbrevet og via Samordnet opptak.

**Innsamling av politiattester**

Klasseteamledere samler inn politiattester i papirform fra studentene ved oppstart av studiet og i forkant av praksisperioden. Attestene kan enten leveres fysisk under samlingen eller sendes per post til fagskolen og avdelingsleder for helsefag.

Formålet med innsamlingen ved studiestart er å sikre at det ikke foreligger merknader som kan forhindre studenten fra å delta i praksis.

**Gyldighet av politiattest**

Politiattestene må være maksimalt tre måneder gamle ved oppstart av praksis. Dette innebærer at politiattesten må samles inn på nytt like før praksisperioden.

**Oppbevaring og behandling**

Klasseteamleder leverer politiattesten til avdelingsleder for helsefag.

Avdelingsleder oppbevarer politiattestene i et låst skap på sitt kontor for å sikre trygg oppbevaring

**Sletting av politiattester**

Når studenten har fullført studiet, vil avdelingsleder makulere politiattestene. Dette gjøres normalt etter to år, som er den normerte studietiden.

Kryssreferanser

|  |  |
| --- | --- |
|  |  |

Eksterne referanser

|  |
| --- |
|  |